钦定古今图书集成/明伦汇编/人事典/第075卷 > 性理会通 > 《力行》
## 钦定古今图书集成/明伦汇编/人事典/第075卷 > 性理会通 > 《力行》

人之于患难，只有一个处置，尽人谋之后，却须泰然
处之。有人遇一事，则心心念念不肯舍，毕竟何益？若
不会处置了放下，便是无义无命也。

人莫不知命之不可迁也，“临患难而能不惧，处贫贱
而能不变，视富贵而能不慕者，吾未见其人也。”
处患难，知其无可奈何，遂放意而不反，非安于义命
者。